கேள்வி: இலகடபதி ராசகோபால் - சொந்த வாழ்க்கை என்பது என்ன?
பதில்: இவர் எல். ராமலட்சுமம்மா மற்றும் ஒப்பந்ததாரர் எல். வி. ராம நாயுடு ஆகியோரின் மகனாகப் பிறந்தார். வி. ஆர். சித்தார்த்தா பொறியியல் கல்லூரியில் பட்டம் பெற்ற பிறகு குடும்பத் தொழிலில் ஈடுபட்டார். அரசியல்வாதி ப. உபேந்திரா மகளை மணந்தார். இவர், கச்சா இரும்பு வணிகத்தையும் மின்துறை நிறுவனத்தையும் தொடங்கினார். 2004 இல், விஜயவாடா மக்களவைத் தொகுதியில் போட்டியிட்டு, நாடாளுமன்ற உறுப்பினரானார். தெலங்காணாவை ஆந்திராவிலிருந்து பிரிப்பதற்கு எதிராக நாடாளுமன்றத்தில் குரல் கொடுத்தார். இவரது தெலங்காணா எதிர்ப்பு நிலைகள் காரணமாக ஐதராபாத்து அலுவலகங்கள் இலக்குகளாக கருதப்பட்டதால் இவரது நிறுவனத்தின் தலைமையகம் தில்லிக்கு மாற்றப்பட்டது. 13 பிப்ரவரி 2014 அன்று, தெலங்காணா மசோதா மீதான விவாதத்தின் போது, ராசகோபால் அவையில் இருந்தபோது மிளகுத் தூளைப் பயன்படுத்தினார். இதனால் அனைத்து நாடாளுமன்ற உறுப்பினர்களும் நாடாளுமன்றக் கட்டிடத்தை விட்டு வெளியேறினர். சபாநாயகர் மீரா குமார் நான்கு உறுப்பினர்களுடன் சேர்ந்து இவரை நாடாளுமன்றத்தில் இருந்து இடைநீக்கம் செய்தார். ஐக்கிய ஜனதா தளம் தலைவர் சரத் யாதவ், இந்தச் செயல்களை "தேசத்துரோகம்" என்றார். ராசகோபாலின் உருவபொம்மையை எரித்தும், வாரங்கல் மாவட்டத்தில் வழக்கறிஞர்கள் புறக்கணிப்பு நடத்தியும் இவரது நடவடிக்கைகளுக்கு எதிர்ப்பு தெரிவித்தனர். பிப்ரவரி 2014 இல் இவர் நாடாளுமன்ற உறுப்பினர் பதவியிலிருந்து விலகினார்.